క్షయ
క్షయ వ్యాధి (Tuberculosis) ఒక ముఖ్యమైన అంటువ్యాధి. ఇది ఊపిరితిత్తులకు సంబంధించినదని మనకు తెలిసినా, చర్మము నుండి మెదడు వరకు శరీరంలో ఏ భాగనికైనా ఈవ్యాధి సోకవచ్చును. భారతదేశంలో దీర్ఘకాలిక రోగాలలో ముఖ్యమైనది క్షయవ్యాధి. మైకోబాక్టీరియా లేదా "మైకో బ్యాక్టీరియం ట్యూబర్ క్యులోసిస్" అనే సూక్ష్మక్రిమివలన ఈ వ్యాధి వస్తుంది. క్షయ వ్యాధి సోకని శరీరావయవాలు క్లోమము, థైరాయిడ్ గ్రంథి, జుట్టు. మిగిలిన అవయవాలన్నింటికి క్షయవ్యాధి కలిగే అవకాశం ఉంది. ఈ వ్యాధి ముఖ్యంగా శ్వాసకోశాన్ని దెబ్బ తీస్తుంది.
న్యుమోనియా
అప్పుడప్పుడూ, ఊపిరితిత్తులకు వ్యాపించే సూక్ష్మజీవులు ద్రవానికి కారణమవుతాయి (ఒక పుపుసావరణ ద్రవం) ఇది ఊపిరి తిత్తుల చుట్టూ ఉండే స్థలాన్ని నింపివేస్తుంది (పుపుస కుహరం). సూక్ష్మజీవులు పుపుసకుహరంలో ఉంటే, ఈ ద్రవాన్ని పుపుసకుహరంలో చీము అంటారు. ఒక న్యుమోనియా రోగిలో ఈ పుపుసావరణ ద్రవం ఉన్నట్లయితే, ఈ ద్రవాన్ని తరచూ సూదితో సేకరించి (థోరాసెంటేసిస్) పరీక్షిస్తారు. ఈ పరీక్ష ఫలితాల పై ఆధారపడి, ద్రవాన్ని పూర్తిగా తొలగించడం అవసరమవుతుంది, ఇందుకు తరచూ ఛాతీ గొట్టం ఉపయోగిస్తారు. పుపుస కుహరంలోని చీము తీవ్రంగా ఉన్న పరిస్థితులలో శస్త్ర చికిత్స అవసరం కావచ్చు. ద్రవాన్ని తొలగించకపోతే, సంక్రామ్యత తొలగదు, ఎందుకంటే పుపుస కుహరంలోనికి యాంటిబయోటిక్స్ చొచ్చుకొని పోలేవు.